45 மக்கள் அனைவரும் கேட்டுக் கொண்டிருந்தபோது இயேசு தம் சீடர்களிடம், 46 "மறைநூல் அறிஞர்களைக் குறித்து எச்சரிக்கையாய் இருங்கள்.  ஏனென்றால் அவர்கள் தொங்கல் ஆடை அணிந்து நடமாடுவதை விரும்புகிறார்கள்;  சந்தைவெளிகளில் மக்கள் தங்களுக்கு வணக்கம் செலுத்துவதை விரும்புகிறார்கள்;  தொழுகைக்கூடங்களில் முதன்மையான இருக்கைகளையும்  விருந்துகளில் முதன்மையான இடங்களையும் விரும்புகிறார்கள்; [8] 47 கைம்பெண்களின் வீடுகளைப் பிடுங்கிக் கொள்கிறார்கள்;  நீண்டநேரம் இறைவனிடம் வேண்டுவதுபோல நடிக்கிறார்கள். 